Command & Conquer: Red Alert
Command & Conquer: Red Alert est altera trium serierum ludi computatralis nomine Command & Conquer. Factiones huius seriei sunt tres: Confoederati (Anglice: Allies), Sovietici (Soviets) et exercitus Iurii. Nova factio in tertia parte est exercitus Iaponicus nomine Imperium Solis orientis. Primum Westwood voluit ut haec pars tantum pars addita sit, sed propter successum maximum series propria facta est.

Partes

Partes principales 
 1996 Red Alert 
 2000 Red Alert II 
 October 2008 Red Alert III

Partes additae 
 1997 Impetus contrarius et Emuneratio 
 2001 Red Alert II - Ultio Iurii
 2009 Red Alert III - Seditio

Red Alert

Argumentum 
Argumentum seriei huius utopicum est. Gregi investigatorum secreto propositum est, ut secundum bellum mundanum prohiberetur. Einstein machinam temporis construxit. Qua machina in praeteritum tempus navigavit et Hitlerum amovit, itaque secundum bellum mundanum non factum est. Nationes Europae foedus fecerunt, praetorium foederis Londinio erat. Pax atque tranquilitas in Europa erat, sed periculum novum institit. Unio Rerum Publicarum Socialisticarum Sovieticarum impetum in Europam fecit. Celerius Sovietici Poloniam, Germaniam, Austriam, Graeciam, et partem Francogalliae expugnaverunt, sed copia Nationum confoederatarum pro libertate pugnaverunt. Impetum rubrum reppulit et tandem Moscua potiti sunt.

Personae Confoederatorum 
 Generalis General Günther von Essling est imperator summus Confoederatorum
 Generalis Nikos Stavros
 Tania Adams specialista

Personae Sovieticorum 
 Iosephus Stalin
 Nadia est amatrix Stalini et caput initiorum
 Generalis Gradenko et Generalis Gregor Kukow
 Cain est "consultor" Stalini

Partes additae 
Impetus contrarius et Emuneratio sunt partes additae. Sunt copiae et vehicula et missiones novae, quae non ordine perficiendae sunt. Praeterea sunt nova carmina.

Red Alert II

Argumentum 
Haec est pars altera, quae argumentum complet. Confoederati vicerunt et Russiam oppugnaverunt. Annis nonnullis post Alexandrum Romanov, filium familiae Romanov ultimum, imperatorem Unionis sovieticae fecerunt. Custodibus Americanis Alexander pacem servare iubetur, sed ille poenae studuit. In occulto copias magnas creavit et exploratores in Americam misit. Subito inopinatum impetum in Americam fecit: Naves bellicae et naves subaquaneae et aeroplana et aerinaves nomine Kirov undique appropinquaverunt et exercitus peditum ex Mexico Texiam aggressus est. Statim Dugan praesidens impetum contrarium iubet, sed Iurius exploratoresque rochetas Americanas tollentes impediverunt...

Personae Confoederatorum 
 Michaelis Dugan, praesidens Civitatium Foederatarum Americae
 Generalis Ben Carville
 Vicaria Eva Lee
 Tania Adams specialista
 Albertus Einstein
 Consilium belli Europaeum

Personae Sovieticorum 
 Alexander Romanov
 Iurius (Yuri)
 Generalis Vladimir
 Vicaria Zofia

Ruber Periculi Gradus II - Ultio Iurii 
Pars addita argumentum complet. Lusor factionem Iurii novam pugnare debet. Eadem factio quoque in modo Multilusorum eligi potest.

Confoederati Chronosphaere machina, quae copias vehiculaque transportare potest, in Mosuam irruperunt. Ibi Tania specialista Alexandrum Romanov in Cremlino captavit. Romanov in carcere turris Londinii conclusus est. Iurius autem defugit et clam exercitum suum effecit. Milites Iurii non magnae sunt, sed copias inimicas vi psychica accipere possunt. Praeterea Iurius pedites clonat, itaque adversarius periculosus est. Quamquam Confoederati vicerunt, bellum novum instat...

Nexus externi 
 De Command & Conquer: Red Alert in Indice Interretiali Pellicularum 
 Command & Conquer Remastered Collection apud EA 
 Ludus Command & Conquer: Red Alert apud CnCNet 
 De Red Alert apud Command & Conquer Wiki 
 Existimatio Red Alert apud Gamespot 

R